பென்குவின் ப்ளூம்

பென்குவின் ப்ளூம் (Penguin Bloom) என்ற திரைப்படம் 2020ஆம் ஆண்டு, உண்மை நிகழ்வைத் தழுவி எடுக்கப்பட்ட, ஆஸ்திரேலியத் திரைப்படமாகும்.  இது கேமரூன் புளூம், பிராட்லி ட்ரெவர் க்ரீவ் எழுதிய அதே பெயரிலான புத்தகத்தைத் தழுவி எடுக்கப்பட்டது. நவோமி வாட்ஸ், ஆண்ட்ரூ லிங்கன் மற்றும் ஜாக்கி வீவர் ஆகியோர் இதில் நடித்துள்ளனர். நெற்ஃபிளிக்சு தளம், இதனை உலகளவில் வெளியிட்டது.  

 படக்கரு 
தாய்லாந்தில் குடும்பத்துடன் சுற்றுலா சென்றபோது, சாம் புளூம் எதிர்பாராதவிதமாக பால்கனியிலிருந்து விழுந்து முடங்கிப் போகிறார். சக்கர நாற்காலியில் தனது வாழ்க்கையைத் தொடர முடியாமல் அவர் மன உளைச்சலுக்கு ஆளாகிறார். அந்த நேரத்தில், அவரது மகன்கள் காயம் பட்ட ஒரு சிறிய அன்றில் (Magpie) குட்டியைக் கொண்டு வருகிறார்கள். அதற்கு 'பென்குயின்' என்று பெயரிடுகிறார்கள். மெல்ல மெல்ல அந்தப் பறவையுடன் சாம் ஒரு பிணைப்பை ஏற்படுத்திக் கொண்டு நலவாழ்வு திரும்புகிறார். 

 பின்னணி 
சாம் புளூம் மற்றும் அவரது குடும்பத்தின் உண்மையான வாழ்க்கையை அடிப்படையாகக் கொண்டது இக்கதை. இப்பறவை குணமடைந்து பறக்கக் கற்றுக் கொள்வது, சாம் தனது வாழ்க்கையில் மீண்டும் நம்பிக்கையைப் பெறத் தூண்டுகோலாக அமைகிறது. அவர் கயாக்கிங் (Kayaking) பயிற்சியில் ஈடுபட்டு தனது தன்னம்பிக்கையை மீட்டெடுக்கிறார்.

 வரவேற்பு 
இப்படம் டொராண்டோ சர்வதேச திரைப்பட விழாவில் திரையிடப்பட்டது. விமர்சகர்களிடையே நேர்மறையான வரவேற்பைப் பெற்றது. குறிப்பாக நவோமி வாட்ஸின் நடிப்பு பெரிதும் பாராட்டப்பட்டது. இப்படம் சிறந்த திரைப்படம், சிறந்த இயக்கம் உட்பட பல (AACTA) விருதுகளுக்குப் பரிந்துரைக்கப்பட்டது.

 மேற்கோள்கள் 

பகுப்பு:2020 திரைப்படங்கள்
பகுப்பு:பறவைகளைப் பற்றியத் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள்